sukhrobnurali/uzbek-legal-corpus huggingface dataset:
“ISLOM DUNYOSINING OʻZBEKISTONDAGI OʻLMAS TARIXIY OBIDALARI” FOTOALBOMINI NAShR ETISh TOʻGʻRISIDA
(resolution, 2021-02-22)

Diyorimiz islom dunyosining falsafiy taʼlimoti va merosi rivojiga ulkan hissa qoʻshgan buyuk allomalar va aziz-avliyolar vatani ekanini yurtdoshlarimiz va xalqaro jamoatchilik orasida keng targʻib qilish, xalqimizning maʼnaviy qadriyatlarini tiklash borasida istiqlol yillarida amalga oshirilgan katta ishlarni tasviriy yoʻsinda aks ettirish maqsadida Vazirlar Mahkamasi qaror qiladi: 1. “Islom dunyosining Oʻzbekistondagi oʻlmas tarixiy obidalari” nomli fotoalbom oʻzbek, ingliz va arab tilida nashr qilinsin. 2. Albomni tayyorlash boʻyicha ishchi guruh tarkibi ilovaga muvofiq tasdiqlansin. Ishchi guruh 10 kun muddatda albomning maʼno-mazmuni va badiiy jihatlarini ifoda etadigan ish rejasini ishlab chiqsin. Albom uchun arxiv hujjatlari, tarixiy fotosuratlar va boshqa tasviriy vositalarni tanlashda quyidagilarga eʼtibor qaratilsin: Tarbiyaviy-maʼnaviy nuqtai nazardan biz kimlarning avlodlari boʻlganimizni, oʻz muqaddas dinimizga hamisha sodiq qolib, uni iymon-eʼtiqodimizning asosiy mezoni sifatida qalbimizda, onggu shuurimizda saqlab kelganimizni aks ettirish; Koʻhna oʻzbek zaminining yuksak islomiy madaniyat beshigi ekani, yurtimizning musulmon dunyosida gʻoyat noyob boʻlgan osori atiqalarga boyligi, ular sobiq mustabid tuzum davrida ayovsiz toptalgani, mustaqillik yillarida qaytadan tiklanib, yangicha qadr-qimmat kasb etayotganini tarixiy hujjatlar, turli fotolavhalar va tasviriy sharhlar orqali koʻrsatib berish; Islom madaniyatining noyob durdonalari sifatida jahonda tan olingan, Vatanimizda asrab-avaylab kelinayotgan nodir qoʻlyozma asarlar haqida atroflicha maʼlumot berish; tarixiy-madaniy obidalarimizning oʻziga xos tarixiy-meʼmoriy jihatlari, ularni qayta tiklash va taʼmirlash, koʻhna qadamjolar, muborak ziyoratgohlarni obod qilish, yangi xotira majmualarini barpo etish boʻyicha yuksaltirish, yosh avlod qalbida milliy gʻurur va iftixor tuygʻularini kamol toptirishdagi oʻrni va ahamiyatini koʻrsatish; bu borada mamlakatimizda amalga oshirilayotgan ishlar islom dinining asl mohiyati ezgulik, tinchlik, doʻstlik va hamkorlik, farovon hayot gʻoyalariga xizmat qilishini aks ettirish; 3. Ishchi guruhi, shuningdek, Oʻzteleradiokompaniya, “Oʻzbekkino” davlat-aksionerlik kompaniyasi bilan hamkorlikda yurtimizda yashab oʻtgan, islom dini taraqqiyotiga katta hissa qoʻshgan ulugʻ allomalar haqida filmlar asosida yaratilishiga har tomonlama koʻmaklashishni nazarda tutsin. 4. “Islom dunyosining Oʻzbekistondagi oʻlmas tarixiy obidalari” albomini nashr etish vazifasi Oʻzbekiston Respublikasi Davlat matbuot qoʻmitasiga topshirilsin. 5. Oʻzbekiston Respublikasi Moliya vazirligi Davlat matbuot qoʻmitasi tomonidan taqdim etiladigan sarf-xarajatlar smetasi asosida albomni nashr etish uchun zarur mablagʻni ajratsin. 6. Davlat matbuot qoʻmitasi Oʻzbekiston Respublikasi Tashqi ishlar vazirligi hamda “Oʻzbekturizm” milliy kompaniyasi bilan birgalikda albomni tarqatish va keng miqyosda targʻib etish chora-tadbirlarini belgilasin. 7. Mazkur qarorning bajarilishini nazorat qilish Bosh vazir oʻrinbosari H. Karomatov zimmasiga yuklansin.
Hukumatlararo bitimlarni tasdiqlash toʻgʻrisida
(resolution, 2001-07-09)

“Oʻzbekiston Respublikasining xalqaro shartnomalari toʻgʻrisida”gi Qonunining 20-moddasiga binoan Vazirlar Mahkamasi qaror qiladi: 1. Tasdiqlansin: Oʻzbekiston Respublikasi bilan Ispaniya Qirolligi oʻrtasida Madrid shahrida 2001-yil 20-martda imzolangan madaniyat va taʼlim sohasida hamkorlik toʻgʻrisidagi Bitim; Oʻzbekiston Respublikasi Hukumati bilan Germaniya Federativ Respublikasi Hukumati oʻrtasida 2001-yil 3-aprel kuni Berlin shahrida imzolangan Texnik hamkorlik toʻgʻrisidagi Bitim; 2001-yil 4-mayda Moskva shahrida imzolangan 1992-yil 13-noyabrdagi Oʻzbekiston Respublikasi bilan Rossiya Federatsiyasi oʻrtasidagi savdo munosabatlari toʻgʻrisida bitimga 1993-yil 13-yanvarda imzolangan erkin Savdo rejimidan istisnolar toʻgʻrisidagi bayonnomaga oʻzgartish va qoʻshimchalar kiritish toʻgʻrisida Bayonnoma; Oʻzbekiston Respublikasi Hukumati bilan Chexiya Respublikasi Hukumati oʻrtasida savdo-iqtisodiy va ilmiy-texnikaviy hamkorlik toʻgʻrisida 1993-yil 10-sentabrdagi Bitimga oʻzgartish va qoʻshimchalar kiritish toʻgʻrisida 2001-yil 17-mayda Toshkent shahrida imzolangan 1-sonli Bayonnoma; Oʻzbekiston Respublikasi Hukumati bilan Gretsiya Respublikasi Hukumati oʻrtasida ularning bojxona maʼmuriyatlari orasida oʻzaro koʻmaklashish toʻgʻrisida 2001-yil 29-mayda Toshkent shahrida imzolangan Bitim; Oʻzbekiston Respublikasi Hukumati bilan Shvetsiya Qirolligi Hukumati oʻrtasida investitsiyalarni ragʻbatlantirish va oʻzaro himoya qilish toʻgʻrisida 2001-yil 29-mayda Toshkent shahrida imzolangan Bitim; Oʻzbekiston Respublikasi Hukumati bilan Misr Arab Respublikasi Hukumati oʻrtasida 2001-yil 19-iyunda Toshkent shahrida imzolangan Savdo toʻgʻrisidagi Bitim; Oʻzbekiston Respublikasi Hukumati bilan Misr Arab Respublikasi Hukumati oʻrtasida bojxona ishlarida hamkorlik va oʻzaro koʻmaklashish toʻgʻrisida 2001-yil 19-iyunda Toshkent shahrida imzolangan Bitim. 2. Oʻzbekiston Respublikasi Bosh vazirining oʻrinbosarlari R.S. Azimov, X.S. Karomatov va Tashqi ishlar vaziri A.X. Kamilov Oʻzbekiston Respublikasining koʻrsatib oʻtilgan bitimlarda nazarda tutilgan majburiyatlari oʻz vaqtida bajarilishini nazorat qilishni taʼminlasinlar.
JISMONIY ShAXSLAR TOMONIDAN TOVARLAR IMPORTINI TARIFLAR BILAN BOShQARIShGA DOIR QOʻShIMChA ChORA-TADBIRLAR TOʻGʻRISIDA
(resolution, 2002-07-26)

Importni tariflar bilan boshqarishni takomillashtirish, jismoniy shaxslar tomonidan isteʼmol tovarlari olib kelinishini tartibga solish maqsadida Vazirlar Mahkamasi qaror qiladi: 1. Belgilansinki, 2001-yil 1-iyuldan boshlab: jismoniy shaxslar (oʻzlari qatnab olib keladiganlar) tomonidan respublikaga tijorat faoliyati uchun moʻljallangan tovarlarni olib kirishda yigʻim bojsiz olib kirishning cheklangan normasi qoʻllanilmasdan tovarlar bojxona qiymatining 50 foizi stavkasi boʻyicha undiriladi; jismoniy shaxslar (oʻzlari qatnab olib keladiganlar) tomonidan olib kiriladigan tijorat faoliyati uchun moʻljallangan tovarlardan qoʻshilgan qiymat soligʻi va bojxona bojlari bojsiz olib kirishning cheklangan normasi qoʻllanilmasdan undiriladi. 2. Oʻzbekiston Respublikasi Vazirlar Mahkamasining “Importni tariflar bilan boshqarish chora-tadbirlari toʻgʻrisida” 1998-yil 24-fevraldagi 80-son qarori bilan belgilangan Oʻzbekiston Respublikasi hududiga jismoniy shaxslar tomonidan olib kiriladigan tijorat faoliyati uchun moʻljallanmagan tovarlardan yigʻim undirishning stavkalari va amaldagi tartibi saqlab qolinsin. 3. Tijorat faoliyati bilan shugʻullanuvchi jismoniy shaxslardan bojxona toʻlovlari va soliqlar toʻliq hisoblab chiqilishi va yigʻilishi uchun nazoratni kuchaytirish maqsadida Oʻzbekiston Respublikasi Davlat bojxona qoʻmitasi: jismoniy shaxslar tomonidan tadbirkorlik maqsadlarida tovarlar olib kirilishida ular davlat soliq xizmati organlarida hisobga qoʻyilganligi toʻgʻrisida maʼlumotnoma mavjud boʻlgan taqdirdagina yukni bojxonadan oʻtkazsin; har oyda, oyning 10-kunidan kechikmay davlat soliq xizmatining tegishli organlariga jismoniy shaxsning pasportiga oid maʼlumotlarni, tovarlar nomi va qiymatini koʻrsatgan holda jismoniy shaxslar tomonidan tadbirkorlik maqsadida olib kirilayotgan tovarlar toʻgʻrisidagi axborotni yuborsin. 4. Oʻzbekiston Respublikasi Adliya vazirligi oʻn kun muddatda Vazirlar Mahkamasiga Oʻzbekiston Respublikasi Hukumatining qarorlarini mazkur qarorga muvofiqlashtirish toʻgʻrisida taklif kiritsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S.Azimov zimmasiga yuklansin.
2001-YILNING 1-AVGUSTIDAN BOSHLAB ISH HAQI, PENSIYALAR, STIPENDIYALAR VA IJTIMOIY NAFAQALAR MIQDORINI OSHIRISH TOʻGʻRISIDA
(decree, 2025-11-26)

8. Oʻzbekiston Respublikasi Prezidentining 2000-yil 23-iyundagi PF-2644-son Farmoni (7-bandi istisno qilingan holda) oʻz kuchini yoʻqotgan deb hisoblansin.
2001/2002 OʻQUV YILIDA OʻZBEKISTON RESPUBLIKASI OLIY TAʼLIM MUASSASALARINING MAXSUS SIRTQI BOʻLIMLARIGA QABUL KVOTALARI TOʻGʻRISIDA
(resolution, 2021-02-22)

Kadrlar tayyorlash milliy dasturi talablari asosida umumtaʼlim maktablari, akademik litsey va kasb-hunar kollejlarida oʻquv jarayoni sifatini uzluksiz oshirish, ushbu taʼlim muassasalarini oliy maʼlumotli pedagog kadrlar bilan taʼminlashni jadallashtirish maqsadida Vazirlar Mahkamasi qaror qiladi: 1. Vazirlar Mahkamasining 2001-yil 12-iyundagi 250-son qaroriga muvofiq Toshkent davlat pedagogika universiteti, Buxoro oziq-ovqat va yengil sanoat texnologiya instituti, Namangan muhandislik-pedagogika instituti, shuningdek Urganch, Qoraqalpoq, Andijon, Samarqand va Fargʻona davlat universitetlari tarkibida tashkil etilgan maxsus sirtqi boʻlimlarga 2001/2002 oʻquv yilida oʻrta maxsus maʼlumot va tegishli taʼlim turi boʻyicha kamida uch yil amaliy pedagogik stajga ega boʻlgan pedagog kadrlardan bakalavrlar tayyorlash uchun davlat grantlari asosida jami 1200 qabul kvotalari belgilanib, ular oliy taʼlim muassasalari va tegishli taʼlim yoʻnalishlari boʻyicha ilovaga muvofiq taqsimlansin. Belgilansinki, Toshkent davlat pedagogika universiteti oʻrta maxsus maʼlumot negizida pedagog kadrlarni oliy taʼlim muassasalarining maxsus sirtqi boʻlimlarida bakalavrlar darajasida oʻqitish usulining ilmiy-metodik asoslarini yaratish, joylarda toʻplangan ijobiy tajribani umumlashtirish va ularning amaliyotga joriy etilishini taʼminlash masalalari yuzasidan muvofiqlashtiruvchi muassasa hisoblanadi. 2. Oʻzbekiston Respublikasi Oliy va oʻrta maxsus taʼlim vazirligi Xalq taʼlimi vazirligi va Davlat test markazi bilan birgalikda oliy taʼlim muassasalarining maxsus sirtqi boʻlimlariga ajratilgan qabul kvotalarini oʻqitishning tillari boʻyicha taqsimlash toʻgʻrisidagi takliflarni bir hafta muddatda Davlat komissiyasiga tasdiqlash uchun kiritsinlar. 3. Davlat test markazi ikki hafta muddatda: oliy taʼlim muassasalarining maxsus sirtqi boʻlimlariga moslashtirilgan kirish test sinovlari materiallarini tayyorlasin, ushbu test sinovlarini adolatli va yuqori saviyada tashkil etishga doir zarur chora-tadbirlarni belgilasin va amalga oshirsin; Oʻzbekiston Respublikasi Oliy va oʻrta maxsus taʼlim vazirligi va Xalq taʼlimi vazirliklari bilan birgalikda oliy taʼlim muassasalarining maxsus sirtqi boʻlimlarida oʻqish istagini bildirgan pedagog kadrlar uchun test sinovlariga tayyorgarlik koʻrish yuzasidan tegishli yoʻriqnomalar tayyorlasinlar va ommaviy axborot vositalari orqali tushuntirish ishlarini tashkil etsinlar. 4. Oʻzbekiston Respublikasi Moliya vazirligi 2001/2002 oʻquv yilida oliy taʼlim muassasalarining maxsus sirtqi boʻlimlariga davlat grantlari asosida bakalavriyatga qabulni hisobga olgan holda budjetdan zarur mablagʻlar ajratilishini taʼminlasin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari H.S. Karomatov zimmasiga yuklansin.
OʻZBEKISTON RESPUBLIKASI FAVQULODDA VAZIYATLAR VAZIRLIGI FAOLIYATINI TAShKIL ETISh MASALALARI TOʻGʻRISIDA
(resolution, 2017-08-28)

Ilgari qabul qilingan qarorlarni oʻzgartirgan holda hamda huquqni muhofaza qilish va nazorat organlari tizimida rahbar kadrlarni tanlash, joy-joyiga qoʻyish, tayyorlash va qayta tayyorlash borasida yagona, samarali siyosatni shakllantirish va oʻtkazish maqsadida Vazirlar Mahkamasi qaror qiladi: 2. Belgilab qoʻyilsinki, Favqulodda vaziyatlar vazirligining mamlakat aholisi, sanoat, ijtimoiy-madaniy obyektlarini favqulodda vaziyatlardan himoya qilishga doir faoliyatini tashkil etishni, shuningdek vazirlikning moliya-iqtisodiy va moddiy-texnika taʼminotini oʻz vakolatlari doirasida Oʻzbekiston Respublikasi Vazirlar Mahkamasi amalga oshiradi. 3. Oʻzbekiston Respublikasi Prezidentining Huquqni muhofaza qiluvchi va nazorat idoralari faoliyatini muvofiqlashtirish boʻyicha Davlat maslahatchisi (T.A. Xudoybergenov) oʻn kun muddatda Oʻzbekiston Respublikasi Favqulodda vaziyatlar vazirligida tashkiliy-kadrlar ishlarini takomillashtirish yuzasidan takliflar tayyorlasin va kiritsin. 4. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
KARTOShKA URUGʻChILIGI TIZIMINI TAKOMILLAShTIRIShGA DOIR QOʻShIMChA ChORA-TADBIRLAR TOʻGʻRISIDA
(resolution, 2021-02-22)

Kartoshka yetishtirishni koʻpaytirish va kartoshkaning urugʻlik fondi sifatini oshirish, shuningdek respublikada kartoshka urugʻchiligi tizimini takomillashtirish maqsadida Vazirlar Mahkamasi qaror qiladi: 1. “Oʻzmevasabzavotuzumsanoat-xolding” xolding kompaniyasi, Oʻzbekiston Respublikasi Qishloq va suv xoʻjaligi vazirligi hamda kartoshkachilik xoʻjaliklarining “Oʻzkartoshka” firmasini “Oʻzkartoshkanavurugʻlari” firmasiga aylantirish, birinchi reproduksiyali urugʻlik kartoshka yetishtiruvchi 1-ilovaga* muvofiq muassis xoʻjaliklar tarkibi va ekin maydonlari toʻgʻrisidagi taklifiga rozilik berilsin. 2. “Oʻzmevasabzavotuzumsanoat-xolding” xolding kompaniyasi Oʻzbekiston Respublikasi Qishloq va suv xoʻjaligi vazirligi, Andijon, Namangan, Samarqand, Toshkent va Fargʻona viloyatlari hokimliklari bilan birgalikda “Oʻzkartoshkanavurugʻlari” firmasi muassis xoʻjaliklarining asosiy maydonlarida 2-ilovaga* muvofiq hajmlarda I reproduksiyali urugʻlik kartoshka yetishtirilishini taʼminlasin. 3. Oʻzbekiston Respublikasi Qishloq va suv xoʻjaligi vazirligi, Andijon, Jizzax, Qashqadaryo, Namangan, Samarqand, Toshkent va Fargʻona viloyatlari hokimliklari respublika xoʻjaliklarining 3-ilovaga* muvofiq asosiy maydonlarida ikkinchi reproduksiyali urugʻlik kartoshka ekish va yetishtirishning moʻljallangan hajmlari bajarilishini taʼminlasinlar. 4. Quyidagilar: urugʻlik kartoshkaning sinalmagan, shuningdek davlat va ishlab chiqarish sinovidan oʻtmagan navlari ommaviy ekish uchun respublikaga olib kelinishi; oziq-ovqatga moʻljallangan kartoshkadan urugʻlik maqsadlarida foydalanilishi va uning urugʻlik sifatida sotilishi, sertifikatsiyalanmagan urugʻlik kartoshka ekilishi; urugʻchilik xoʻjaliklarida urugʻlik kartoshka takroriy maydonlarda ekilishi taqiqlansin. 5. “Oʻzkartoshkanavurugʻlari” firmasi urugʻlik kartoshkani import qilishda bojxona toʻlovlari toʻlashdan (bojxona rasmiylashtirishi uchun yigʻimlardan tashqari) istisno tariqasida 3 yil muddatga va uni birinchi reproduksiyali urugʻlik kartoshka yetishtiruvchi 1-ilovada* koʻrsatilgan urugʻchilik xoʻjaliklariga sotishda qoʻshilgan qiymat soligʻidan ozod qilinsin. 6. Vazirlar Mahkamasining “Kartoshkachilikda bozor munosabatlarini chuqurlashtirish va respublikada kartoshka yetishtirishni koʻpaytirish chora-tadbirlari toʻgʻrisida” 1996-yil 30-avgustdagi 301-son qarori, 3, 7 va 8-bandlardan tashqari, oʻz kuchini yoʻqotgan deb hisoblansin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari M.Z. Usmonov va T.X. Xoltoyev zimmasiga yuklansin.
“SOS — OʻZBEKISTON BOLALAR MAHALLALARI” UYUSHMASINING XAYRIYA FAOLIYATINI RAGʻBATLANTIRISH CHORA-TADBIRLARI TOʻGʻRISIDA
(resolution, 2011-01-01)

“SOS — Oʻzbekiston bolalar mahallalari” uyushmasining xayriya faoliyatini kengaytirishga koʻmaklashish, respublikaga kelayotgan, yetim bolalarni uygʻun rivojlantirishga va tarbiyalashga yoʻnaltirilayotgan begʻaraz mablagʻlardan samarali foydalanish maqsadida Vazirlar Mahkamasi qaror qiladi: 1. “SOS-Oʻzbekiston bolalar mahallalari” uyushmasi uchun yagona ijtimoiy toʻlov stavkasi, istisno tariqasida, ish haqi fondining 7 foizi miqdorida belgilansin, ular Oʻzbekiston Respublikasi Moliya vazirligi huzuridagi budjetdan tashqari Pensiya jamgʻarmasiga oʻtkazilib, boʻshaydigan mablagʻlar yetim bolalar uchun xayriya faoliyatini kengaytirishga hamda “S0S-Oʻzbekiston bolalar mahallalari” va ular bilan bogʻliq loyihalarning moddiy bazasini mustahkamlash va rivojlantirishga maqsadli yoʻnaltirilsin. 2. Oʻzbekiston Respublikasi Adliya vazirligi Moliya vazirligi, Mehnat va aholini ijtimoiy muhofaza qilish vazirligi bilan birgalikda bir oy muddatda normativ hujjatlarni mazkur qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari R.S. Azimov va D.M. Gʻulomova zimmasiga yuklansin.
OʻZBEKISTON RESPUBLIKASI VAZIRLAR MAHKAMASINING “OʻZBEKISTON TEMIR YOʻLLARI” DAVLAT-AKSIONERLIK KOMPANIYASI FAOLIYATINI TAShKIL ETISh MASALALARI TOʻGʻRISIDA” 1994 YIL 14 NOYaBRDAGI 551-SON QARORIGA OʻZGARTIRIShLAR KIRITISh TOʻGʻRISIDA
(resolution, 2001-06-26)

Oʻzbekiston Respublikasi Vazirlar Mahkamasining “Oʻzbekiston Respublikasi temir yoʻllarida yuk va yoʻlovchilar tashish xavfsizligini nazorat qilish davlat inspeksiyasi faoliyatini tashkil etish toʻgʻrisida” 2001-yil 3-martdagi 109-son qaroriga muvofiq Vazirlar Mahkamasi qaror qiladi: Oʻzbekiston Respublikasi Vazirlar Mahkamasining “Oʻzbekiston temir yoʻllari” davlat-aksionerlik kompaniyasi faoliyatini tashkil etish masalalari toʻgʻrisida” 1994-yil 14-noyabrdagi 551-son qarori 2-bandining ikkinchi va uchinchi xatboshilari quyidagi tahrirda bayon qilinsin: “Oʻzbekiston Respublikasida temir yoʻllarni rivojlantirish va ulardan foydalanish boʻyicha faoliyatni muvofiqlashtirish; temir yoʻllardan texnik foydalanish va yuk hamda yoʻlovchilar tashish shartlari boʻyicha normativ hujjatlarning bajarilishini taʼminlash”.
RESPUBLIKA MEBEL SANOATINI MONOPOLIYADAN ChIQARISh VA UNI BOShQARIShNI TAKOMILLAShTIRISh ChORA-TADBIRLARI TOʻGʻRISIDA
(resolution, 2021-02-22)

Respublika mebel sanoatini monopoliyadan chiqarish jarayonlarini chuqurlashtirish va uni boshqarishni takomillashtirish, mebel mahsulotlarini ishlab chiqarish va sotish bozorida raqobatni rivojlantirish, tarmoqqa xorijiy investitsiyalarni keng jalb etish, shu asosda mebel sanoati korxonalarining zamonaviylashtirilishini va texnika bilan qayta jihozlanishini taʼminlash maqsadida Vazirlar Mahkamasi qaror qiladi: 4. “Fayz” xolding kompaniyasiga xolding kompaniya tarkibiga kiruvchi aksiyadorlik jamiyatlari aksiyalarining davlatga tegishli ulushlari boʻyicha olinadigan dividendlarni 5 yil mobaynida qaytarish asosida, maxsus hisob raqamlarida jamgʻarishga hamda mazkur mablagʻlarni ishlab chiqarishni rekonstruksiya qilish, texnika bilan qayta jihozlash va rivojlantirishga maqsadli yoʻnaltirgan holda qoldirishga istisno tariqasida ruxsat etilsin. Qoʻshilgan dividendlar 2005-yildan boshlab, ikki yil mobaynida teng miqdorda yarim yillik ulushlar tarzida qaytarilsin. 6. “Al-Zaxira” taʼminot-savdo tashkiloti respublika mebel korxonalarini ilgari tuzilgan shartnomalar boʻyicha yogʻoch xomashyosi va boshqa resurslar bilan taʼminlashga doir shartnomalarni bajarishni 2001-yil mobaynida tugallashi maʼlumot uchun qabul qilinsin. 7. “Fayz” xolding kompaniyasi 2002—2006-yillarda mebel sanoati korxonalarini zamonaviylashtirish va texnika bilan qayta jihozlash, oʻz mablagʻlari va kredit resurslari, shu jumladan xorijiy investitsiyalar hisobiga mahalliylashtiruvchi ishlab chiqarishlarni rivojlantirish dasturini, keyinchalik uni belgilangan tartibda respublika investitsiya dasturlariga kiritgan holda, uch oy muddatda ishlab chiqsin va Vazirlar Mahkamasiga kiritsin. 8. “Oʻzbekmebel” davlat-aksiyadorlik birlashmasini tugatish va “Fayz” xolding kompaniyasini shakllantirish bilan bogʻliq ishlarni muvofiqlashtirish uchun 5-ilovaga* muvofiq tarkibda ishchi komissiya tashkil etilsin. 11. Vazirlar Mahkamasining “Oʻzbekmebel” Oʻzbekiston davlat-aksiyadorlik birlashmasini tashkil etish toʻgʻrisida” 1993-yil 25-yanvardagi 47-son qarori, Vazirlar Mahkamasining “Mahalliy sanoatni boshqarishni takomillashtirish chora-tadbirlari toʻgʻrisida” 1997-yil 18-avgustdagi 405-son qarori 4-bandining ikkinchi xatboshi va qarorga 5-ilova oʻz kuchini yoʻqotgan deb hisoblansin. 12. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari M.Z.Usmonov zimmasiga yuklansin.
“JISMONIY ShAXSLARNING NAQD XORIJIY VALYUTANI OLIB KELIShI VA OLIB ChIQIB KETIShINI TARTIBGA SOLISh ChORA-TADBIRLARI TOʻGʻRISIDA” OʻZBEKISTON RESPUBLIKASI PREZIDENTINING 1998 YIL 20-MARTDAGI PF-1979-SON FARMONIGA OʻZGARTIRIShLAR KIRITISh HAQIDA
(decree, 2017-12-07)

Bojxona rejimini yanada erkinlashtirish maqsadida: 1. 2001-yilning 1-iyulidan boshlab jismoniy shaxslar — Oʻzbekiston Respublikasining rezidentlari va norezidentlaridan ular olib kelgan naqd xorijiy valyutaning 10000 AQSh dollaridan ziyod qismidan bir foiz miqdorida boj toʻlovi olinishi bekor qilinsin. 2. “Jismoniy shaxslarning naqd xorijiy valyutani olib kelishi va olib chiqib ketishini tartibga solish chora-tadbirlari toʻgʻrisida” Oʻzbekiston Respublikasi Prezidentining 1998-yil 20-martdagi PF-1979-son Farmoni 2-bandida: birinchi xatboshidagi “10 ming AQSh dollariga teng miqdorda” degan soʻzlar olib tashlansin; ikkinchi xatboshi oʻz kuchini yoʻqotgan deb hisoblansin.
OʻZBEKISTON RESPUBLIKASI OLIY KENGASHI RAYOSATI VA OʻZBEKISTON RESPUBLIKASI VAZIRLAR MAHKAMASINING “CHERNOBIL HALOKATIDAN ZIYON KOʻRGAN OʻZBEKISTON RESPUBLIKASIDA ISTIQOMAT QILUVCHI FUQAROLARNI IJTIMOIY HIMOYALASH HAQIDA” 1992-YIL 6-APRELDAGI 170-SON QARORIGA OʻZGARTIRISH KIRITISH TOʻGʻRISIDA
(resolution, 2001-06-05)

Oʻzbekiston Respublikasi Prezidentining “Kommunal xizmat koʻrsatish sohasida iqtisodiy islohotlarni chuqurlashtirishning yangi bosqichi toʻgʻrisida” 2001-yil 17-apreldagi PF-2832-son Farmoniga muvofiq Vazirlar Mahkamasi qaror qiladi: Oʻzbekiston Respublikasi Oliy Kengashi Rayosati va Oʻzbekiston Respublikasi Vazirlar Mahkamasining 1992-yil 6-apreldagi 170-son qarori (Oʻzbekiston Respublikasi QT, 1992-yil, 4-son, 10-modda) bilan tasdiqlangan Chernobil halokatidan ziyon koʻrgan Oʻzbekiston Respublikasida istiqomat qiluvchi fuqarolarga beriladigan haq-huquqlar, pul kompensatsiyalari va imtiyozlar roʻyxati II boʻlimining 6-bandi chiqarib tashlansin.
RESPUBLIKA “OILA” ILMIY-AMALIY MARKAZI IShTIROKChILAR KENGAShI TARKIBI TOʻGʻRISIDA
(resolution, 2018-03-27)

Vazirlar Mahkamasi qaror qiladi: 1. Respublika “Oila” ilmiy-amaliy markazi Ishtirokchilar Kengashining yangi tarkibi ilovaga muvofiq tasdiqlansin. 2. Ishtirokchilar Kengashi aʼzolari boshqa ishga oʻtgan taqdirda ularning lavozimiga yangidan tayinlangan shaxslar uning tarkibiga kiritilishi belgilab qoʻyilsin. 3. Vazirlar Mahkamasining “Respublika “Oila” ilmiy-amaliy markazini tashkil etish toʻgʻrisida” 1998-yil 2-fevraldagi 54-son qaroriga 3-ilova oʻz kuchini yoʻqotgan deb hisoblansin.
OʻZBEKISTON RESPUBLIKASI DAVLAT ChEGARALARINI HIMOYa QILUVChI QOʻMITAGA BOJXONA IMTIYoZLARI BERISh TOʻGʻRISIDA
(resolution, 2004-07-26)

Vazirlar Mahkamasi qaror qiladi: Vazirlar Mahkamasining “Oʻzbekiston Respublikasi boj chegarasidan olib oʻtiladigan harbiy yuklarni boj poshlinalari va yigʻimlaridan ozod qilish toʻgʻrisida” 1994-yil 18-yanvardagi 12-son qarori va Oʻzbekiston Respublikasi Vazirlar Mahkamasining 1997-yil 11-avgustdagi 343-f-son farmoyishining bojxona imtiyozlari berishga oid qismining amal qilishi Davlat chegaralarini himoya qiluvchi qoʻmitaga joriy etilsin.
OʻZBEKISTON RESPUBLIKASIDA NAQD PULSIZ HISOB-KITOBLAR TOʻGʻRISIDAGI NIZOMGA KIRITILAYOTGAN OʻZGARTIRIShLAR HAQIDA
(resolution, 2002-04-25)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonunining 3, 7 va 51-moddalariga muvofiq Markaziy bank Boshqaruvi qaror qiladi: 1. 1998-yil 8-oktabrda 496-raqam bilan davlat roʻyxatiga olingan “Oʻzbekiston Respublikasida naqd pulsiz hisob-kitoblar toʻgʻrisida”gi Nizomning 8.5-bandi chiqarib tashlansin; 8.6—8.19-bandlar tegishli ravishda 8.5—8.18-bandlar deb hisoblansin. 2. Toʻlov tizimi va axborotlashtirish departamenti (K.M.Umarov)ga 10 kun muddatda ushbu oʻzgartirishlarni Respublika Adliya vazirligiga davlat roʻyxatidan oʻtkazish uchun taqdim etish yuklatilsin. 3. Mazkur qarorning ijrosini nazorat qilish rais oʻrinbosari M.R. Jumagaldiyev zimmasiga yuklatilsin.